કોંગ્રેસ મહાઅધિવેશનને આજે પાર્ટી અધ્યક્ષ રાહુલ ગાંધી સંબોધિત કરશે. રાજધાની દિલ્હીમાં ઇન્દિરા ગાંધી સ્ટેડિયમ ખાતે શનિવારથી કોંગ્રેસ મહાધિવેશન કાર્યક્રમની શરૂઆત કરવામાં આવશે. જો કે આ કાર્યક્રમ આમ તો શુક્રવારે શરૂ થઇ ગયો હતો પણ રાહુલ ગાંધીના ભાષણ સાથે તેની ઔપચારિક શરૂઆત થશે. રાહુલ ગાંધીના અધ્યક્ષ બન્યા પછી પહેલીવાર કોંગ્રેસનું મહાઅધિવેશિન થઇ રહ્યું છે. આ અધિવેશનમાં પાર્ટીની આવનારા 5 વર્ષની રણનીતિ નક્કી કરવામાં આવશે. સાથે જ આર્થિક અને વિદેશી મામલે પણ ચાર મહત્વપૂર્ણ પ્રસ્તાવ પારિત કરવામાં આવશે. કોંગ્રેસના 84માં મહાઅધિવેશન પહેલા રાહુલ ગાંધીના નેતૃત્વમાં પાર્ટી સમિતિની મીટિંગ થશે.